Atlas Maritime

Η Atlas Maritime είναι μια διεθνής ναυτιλιακή εταιρία με στόλο δεξαμενόπλοιων που ασχολούνται με την παγκόσμια μεταφορά αργού πετρελαίου και προϊόντων εξευγενισμένου πετρελαίου.

Ιδρύθηκε το 2004 από τον Λέοντα Πατίτσα, ο οποίος εκτός από ιδρυτής είναι και Διευθύνων Σύμβουλος της εταιρίας.

 Η εταιρεία 
Η Atlas Maritime έχει ισχυρή φήμη για τη λειτουργία ενός υπερσύγχρονου, ολοκαίνουργιου και αποδοτικού σε καύσιμα στόλου δεξαμενόπλοιων που μεταφέρουν αργό πετρέλαιο και προϊόντα διύλισης. Διατηρεί μακροπρόθεσμα συμβόλαια με τις ExxonMobil, Chevron, Phillips 66, BP, Shell και με εμπόρους όπως οι Trafigura, Glencore (ST Shipping) και Vitol.

 Ο στόλος 
Τα τελευταία χρόνια, η Atlas Maritime έχει πραγματοποιήσει  επενδύσεις συνολικού ύψους άνω των 2 δισεκατομμυρίων δολαρίων για τον εκσυγχρονισμό του στόλου της και τη μείωση της κατανάλωσης καυσίμων και των εκπομπών. Οι στρατηγικές παραγγελίες πλοίων που πραγματοποιήθηκαν κατά τη διάρκεια της πανδημίας (3ο τρίμηνο 2020) επέτρεψαν στην εταιρεία να αντικαταστήσει 17 παλαιότερα πλοία με 24 νέα πλοία, συμπεριλαμβανομένων των τύπων Aframax, LR2, Suezmax, PCTC και VLAC - επιτυγχάνοντας μείωση της κατανάλωσης καυσίμων και των εκπομπών κατά 30%.

Το 2022 και το 2023, η Atlas παρήγγειλε τέσσερα πλοία PCTCs Pure Car and Truck carriers στο κατώτατο σημείο της αγοράς.

Το 2024, η εταιρεία, σε συνεργασία με την EMF, παρήγγειλε τρία πλοία μεταφοράς αμμωνίας και αερίου VLAC από την HD Hyundai Heavy Industries (Νότια Κορέα), τα οποία θα παραδοθούν από τον Μάρτιο έως τον Δεκέμβριο του 2027.
Σύνθεση στόλου (έως 2025)
Ο στόλος της Atlas Maritime αποτελείται από 24 σύγχρονα και αποδοτικά σε καύσιμα πλοία διαφόρων τύπων, όπως δεξαμενόπλοια, Pure Car Truck Carriers (PCTC) και Ammonia Carriers (VLAC), τα οποία έχουν ναυπηγηθεί μετά το 2023 και είναι ένας από τους νεότερους στόλους στον κόσμο.

Tankers
 5 δεξαμενόπλοια Aframax (115.062 DWT), κατασκευής 2023 - Daehan, Νότια Κορέα
 4 δεξαμενόπλοια LR2 (114.940 DWT), κατασκευής 2025 - Daehan, Νότια Κορέα
 8 δεξαμενόπλοια Suezmax (157.000 DWT), κατασκευής 2025-2027 - Daehan, Νότια Κορέα
Συνολική χωρητικότητα στόλου Tanker (DWT): 1.830.822

Πλοία τύπου PCTC (Pure Car and Truck Carrier)
4 πλοία PCTC για τη μεταφορά ηλεκτρικών αυτοκινήτων με χωρητικότητα 7.000 ceu (ισοδύναμες μονάδες αυτοκινήτου) το καθένα, με δύο ακόμη να παραδίδονται το 2026.

Συνολική χωρητικότητα στόλου πλοίων τύπου PCTC (ceu): 28.000

Πλοία τύπου VLAC (Very Large Ammonia Carriers)
3 VLACs για τη μεταφορά αμμωνίας, προπανίου και βουτανίου χωρητικότητας 83.000 m3 το καθένα, τα οποία αναμένεται να παραδοθούν από τον Μάρτιο έως τον Δεκέμβριο του 2027.

Συνολική χωρητικότητα στόλου πλοίων VLAC (m3): 264.000

 Ιστορία 
Η Atlas Maritime βασίζεται στη μακρά ιστορία της οικογένειας Λεμού, ελληνική οικογένεια εφοπλιστών που έχει ασχοληθεί με τη ναυτιλία από τον 18ο αιώνα. Η οικογένεια Λεμού στα χρόνια της ενασχόλησης της με τη ναυτιλία, είχε στην ιδιοκτησία της πάνω από 100 καράβια διαφόρων τύπων. Από το 1860 έως το 1914 η οικογένεια είχε 52 σκάφη. Αν και τα πρώτα πλοία τους ήταν γενικά φορτία, η οικογένεια επέκτεινε τα συμφέροντά τους με την πάροδο των χρόνων, σε πλοία μεταφοράς φορτίου χύδην και δεξαμενόπλοια.

Το 1905, ο Χρήστος Μ. Λεμός αγόρασε το πρώτο ατμόπλοιο της οικογένειας, το οποίο ονομάστηκε "Μαριέττα Ράλλη" και έγινε καπετάνιος του.

Για την αναγνώριση της συμβολής τους στον Β’ Παγκόσμιο Πόλεμο και ως αποζημίωση για τις απώλειες που υπέστηκε με τη βύθιση του πλοίου ΕΥΠΛΟΙΑ. Το 1947 η οικογένεια Λεμού ήταν ο παραλήπτης ενός από τα 100 πλοία Liberty Ships το οποίο ονομάστηκε HELLAS κάτι που αποκατέστησε την ελληνική εμπορική ναυτιλία.

Στη δεκαετία του 1960, ο Λέων Λεμός, ένας από τους μεγαλύτερους εφοπλιστές της δεκαετίας του 1970 και του 1980, ίδρυσε τη ναυτιλιακή εταιρεία Efploia Shipping, δημιουργώντας έναν στόλο 17 πλοίων.

Ο Λέων Λεμός είναι ο πατέρας της Μαριγώς Λεμού-Πατίτσα και παππούς των Λέων και Φιλήμονα Πατίτσα. Ο πατέρας τους, Σπύρος Πατίτσας, εντάχθηκε στην οικογενειακή επιχείρηση το 1968.

Το 2004, ο εγγονός του Λέων Λεμού, Λέων Πατίτσας, ίδρυσε τη ναυτιλιακή εταιρεία Atlas Maritime.

Παραπομπές

Κατηγορία:Ναυτιλιακές επιχειρήσεις